मडगांवः गोंयच्या एसटी समाजाक राजकी आरक्षण मेळप हो तांचो घटनात्मक हक्क आसा. द्रौपदी मुर्मू हांकां राष्ट्रपती करून राष्ट्रीय पांवडयार एसटी समाजाक न्याय दिवपाचो यत्न करपी भारतीय जनता पक्षान गोंयच्या एसटी समाजाक राजकी आरक्षण दिवन तांचे वयलो अन्याय पयस करचो अशी मागणी गोवा फाॅरवर्ड पक्षाचे अध्यक्ष आनी फातोड्डें मतदारसंघाचे आमदार विजय सरदेसाय हांणी केल्या.
 एसटी समाजाक राजकी आरक्षण मेळचे हे खातीर जाॅन फर्नांडीस हांच्या फुडारपणा खाला चळवळ सुरू केल्या. मिशन रिझर्वेशनाच्या फुडाऱ्यांनी सरदेसाय हांची फातोड्ड्यां तांची भेट घेवन सरदेसाय हांणी विधानसभेत आवाज काडचो अशी मागणी केल्या. सरदेसाय हांणी आपूण विधानसभेंत आवाज काडटलों अशें सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 